דארין טאטור

דארין תוופיק טאטור (בערבית: دارين توفيق طاطور; נולדה ב-16 באפריל 1982) היא משוררת וצלמת ערבייה-ישראלית. במאי 2018 הורשעה בהסתה לטרור ובתמיכה בארגון טרור, ונידונה לחמישה חודשי מאסר, בעקבות פרסומיה בפייסבוק וביוטיוב. בספטמבר 2018 השתחררה מהכלא. במאי 2019 זיכה אותה בית המשפט המחוזי בנצרת מעבירות של הסתה לאלימות ותמיכה בארגון טרור בעקבות השיר שכתבה, אך השאיר את הרשעתה בעבירות אלה בגין פרסומים אחרים שלה. דארין טאטור נולדה בריינה. אמה איח'לאס עקרת בית ואביה, תאופיק, נגר. למדה הנדסת תוכנה, תקשורת וקולנוע. טאטור מצלמת ומשלבת בין שיריה וצילומיה. היא הציגה את עבודותיה בתערוכה בנצרת. בבעלותה הייתה חנות נעליים. טאטור כותבת בערבית. שירתה עוסקת בעיקר בשבירת קשר השתיקה סביב סבלן של נשים פלסטיניות. בשנת 2010 פרסמה ספר שירה בשם "הפלישה האחרונה" (الغزو الأخير). בשנת 2017 יצאה לאור אנתולוגיית שירה באנגלית בשם "להב של דשא: שירה פלסטינית חדשה" (A Blade of Grass: New Palestinian Poetry), המכילה מספר שירים מתורגמים של טאטור. טאטור הקריאה משיריה במספר אירועים ציבוריים, בהם אירוע ליום האישה הבין-לאומי בנצרת ואירוע לזכר טבח כפר קאסם. באוגוסט 2018 הוצג שירה של טאטור "התקומם עמי, התקומם נגדם" (قاوم يا شعبي قاومهم), שבגינו נכלאה, בפסטיבל האמנות של אדינבורו במסגרת מיצג של האמנית ההודית שילפה גופטה. שיריה פורסמו, בין היתר, בכתב העת "גרנטה בעברית". ב-2018 כתבה טאטור בשיתוף עינת ויצמן הצגה שהועלתה בתיאטרון תמונע "אני, דארין טאטור", המספרת את סיפור חייה, בבימויו של ניצן כהן ובביצועה על עינת ויצמן. בדצמבר 2018, בעקבות פנייה של שרת התרבות מירי רגב לשר האוצר משה כחלון, החליטו מארגני תערוכה בבית הנסן בירושלים, שקיבלה תמיכה כלכלית ממינהל התרבות, מעיריית ירושלים וממפעל הפיס, להסיר מהתערוכה מיצג שתוכנן כחלק מפרויקט "ארכיון הצנזורה" שהוצג בה, שהכיל קישור לשיר "התקומם עמי". בספטמבר 2019 הושק ספרה שנקרא בערבית "השיר המסוכן שלי" (قصيدتي الخطرة), שבו טאטור מגוללת את סיפור חייה, ובעיקר את תקופת מעצר הבית והמאסר. באוקטובר 2015 נעצרה על ידי משטרת ישראל ובנובמבר 2015 הוגש נגדה כתב אישום בגין הסתה לאלימות ותמיכה בארגון טרור. במרכז כתב האישום מופיעים פרסומים בפייסבוק, בהם תמונת פרופיל עם הכיתוב (בערבית) "אני השהיד הבא" ופוסט הקורא לאינתיפאדה בתחומי הקו הירוק למען מסגד אל-אקצא, וכן שיר שפרסמה ביוטיוב ובפייסבוק תחת הכותרת "התנגד עמי, התנגד להם". לשיר, שנכתב במקור בערבית, הופיעו שלושה תרגומים בעברית: של שוטר, המופיע בכתב האישום; של ד"ר יונתן מנדל, מומחה מטעם ההגנה; ושל תמר גולדשמיד, אילנה המרמן ואיריס בר, שפורסם באתר "שיחה מקומית". טאטור שהתה במעצר במשך כשלושה חודשים, חצי שנה במעצר בית בקריית אונו, ולאחר מכן במעצר בית בבית הוריה בריינה. במאי 2018 הרשיע אותה בית משפט השלום בנצרת בהסתה לטרור ובתמיכה בארגון הטרור הג'יהאד האסלאמי הפלסטיני וב-31 ביולי 2018 נגזר דינה לחמישה חודשי מאסר בפועל ושישה חודשי מאסר על תנאי. ב-20 בספטמבר 2018 השתחררה מהכלא. ב-16 במאי 2019 זיכה אותה בית המשפט המחוזי בנצרת מעבירות של הסתה לאלימות ותמיכה בארגון טרור בעקבות השיר שכתבה, אך השאיר את הרשעתה בעבירות אלה בגין שני פרסומים אחרים שלה בפייסבוק. בקשת רשות ערעור מטעם המדינה על הזיכוי נדחתה על ידי בית המשפט העליון. ביוני 2016 נערך בתל אביב אירוע מחאה נגד מעצרה של טאטור, ובו השתתפו כ-20 משוררים, סופרים ומתרגמים, בהם אסתי ג. חיים, ליאת קפלן ואלי הירש. אירוע דומה התקיים בחיפה ובו דיברו, בין היתר, סמי מיכאל וסיגל בן יאיר, וכן נערכה הפגנת הזדהות איתה ביפו. בעיתונות התפרסמו מאמרים הקוראים לשחרורה. הסופר סמי מיכאל כתב על מעצרה כי הוא "ביטוי לאוזלת יד וכשל תרבותי של חברה שאינה מסוגלת להתגונן אלא באמצעי השתקה כפויים". המשוררת לילך ובר כתבה לכבודה שיר. בספטמבר 2016 פרסם ארגון הסופרים הבינלאומי, פא"ן, גילוי דעת שבו נאמר כי הארגון משוכנע כי טאטור סומנה כמטרה בגין שירתה ופעילותה הפוליטית והוא קרא לשחרורה המידי וביטול כל ההאשמות נגדה. הארגון הקדיש לה את "יום התרגום הבינלאומי" ותרגם את שירה "משוררת מאחורי הסורגים" ל-13 שפות. עם מעל ל-300 האישים שקראו לשחרורה של טאטור, במסגרת עצומה שהסלוגן שלה היה "שירה אינה פשע", נמנים נועם חומסקי, אליס ווקר, קלודיה רנקין, דייב אגרס, ג'קלין וודסון ועשרה זוכי פרס פוליצר, בהם נעמי קליין וקתרין שולץ (אנ'). באוקטובר 2016, שנה לאחר מעצרה, חתמו על עצומה למען שחרורה מעל 180 משוררים, סופרים ואנשי רוח ואקדמיה, בהם: ארבעה חתני פרס ישראל: א.ב. יהושע, טוביה ריבנר, אבישי מרגלית ושמעון זנדבנק. בגילוי הדעת נכתב: "מצב זה שבו משוררת נעצרת ונשפטת בגין כתיבת שיר סותר את יסודות הדמוקרטיה, חופש הביטוי וחופש היצירה האמנותית... היחס לטאטור מבטא מדיניות של אפליה חמורה ביחס לחופש הביטוי של אזרחי ישראל הערבים הפלסטינים. הניסיון להציג באור פלילי מחאה פוליטית לגיטימית מונע אפשרות של שיח כן ונועד לחסום כל אפיק להידברות בין יהודים וערבים במדינה". את אירועי המחאה וכתיבת העצומה בישראל הובילה המשוררת והפעילה החברתית טל ניצן. באוגוסט 2017 נערך בתיאטרון הערבי-עברי ביפו ערב תמיכה והזדהות עם טאטור, שבמהלכו הומחזו קטעים ממשפטה בהשתתפות השחקנים לאורה ריבלין ודורון תבורי. באוקטובר 2017 תיאטרון תמונע דחה את המופע "גחליליות" של עינת ויצמן ועמוס גיתאי שבו השיר "התקומם עמי" של טאטור, שנמצא במוקד כתב האישום נגדה. עם הארגונים שהביעו תמיכה והזדהות עם טאטור נמנים קואליציית נשים לשלום, קול יהודי לשלום, עדאלה ניו יורק, מפלגת בל"ד, ההתאחדות הכללית של הסופרים הפלסטינים והתאחדות הסופרים הפלסטינים בשטחי 48. הסניף האמריקני של ארגון הסופרים הבינלאומי הכריז שהרשעתה של טאטור היא התקפה על חופש הביטוי בישראל. ב-2017 טאטור זכתה בפרס קרל שרנברג (Carl Scharenberg) הדני, וב-2019 זכתה בפרס OXFAM Novib/PEN לחופש הביטוי. ביולי 2020 זכתה טאטור בפרס חופש הביטוי של ארגון הסופרים הנורווגי. בספטמבר 2020 היגרה מישראל לשוודיה, שם קיבלה מגורים מארגון ICORN, המאגד ערים ומחוזות המציעים מקלט לסופרים, עיתונאים ואומנים הנמצאים בסכנת רדיפה, למען קידום חופש הביטוי. טאטור רווקה ולה ארבעה אחים. 2016 - פרס "יצירה במאבק" של כתב העת "מעין" (יחד עם האמנית נטלי כהן וקסברג) 2017 - פרס על שם המשורר הדני קארל שארנברג (גר') 2019 - פרס Oxfam Novib/PEN (אנ') (יחד עם המשוררת ג'וקונדה בלי (אנ')). הפרס ניתן לסופרים, משוררים ולעיתונאים שנרדפו בגלל יצירתם. 2020 - פרס חופש הביטוי של ארגון הסופרים הנורווגי. מדיה וקבצים בנושא דארין טאטור בוויקישיתוף ערוץ הווידאו של דארין טאטור, באתר יוטיוב (בערבית) אתר למען שחרור דארין טאטור (באנגלית) radioart106, מאירה אשר ו-Antye Greie, הפרויקט poemontrial# - אלבום סולידריות ותוכנית רדיו בי״ל. ורד לי, מעצר בית בגלל שיר בישראל 2016, באתר הארץ, 25 ביוני 2016 גילי איזיקוביץ, עצומה למען שחרור המשוררת הפלסטינית-ישראלית, דארין טאטור, באתר הארץ, 13 ביולי 2016 ג'וני פלד, הם מתנכלים גם למשוררות, באתר הטלוויזיה החברתית באינטרנט, 31 בינואר 2017 דברים שנשאה עורכת הדין גבי לסקי, המייצגת את דארין טאטור, בתיאטרון יפו, באתר הטלוויזיה החברתית, 30 באוגוסט 2017 ז'נאן בסול, "במדינת ישראל אסור לכלוא אנשים בגלל שירה", באתר הארץ, 31 באוגוסט 2017 ברי דנינו, על אריאל זילבר ודארין טאטור, באתר הארץ, 16 באוקטובר 2017 ראיונות גדעון לוי, אלכס ליבק, המשוררת דארין טאטור: "הם רוצים שאהיה משוררת בלי עט ובלי רגשות", באתר הארץ, 21 במאי 2016 בן נורטון, דארין טאטור: הכלא בישראל מלא עוול, באתר "העוקץ", 15 באוגוסט 2016 (תרגום מאנגלית לראיון שפורסם באתר האינטרנט האמריקאי "סלון") אורן זיו, "בחיים לא חשבתי שהחיים שלי יהפכו להצגה", באתר "שיחה מקומית", 27 ביולי 2018 אורלי נוי, דארין טאטור: "היה שם קור נורא. המילה הזאת, מחבלת. היה בזה כאב עמוק", באתר "שיחה מקומית", 28 באוגוסט 2017 נטע אחיטוב, למה לא התלוננתי? כי הייתי בת 7. נמאס לי לשתוק, באתר הארץ, 1 בנובמבר 2018 משיריה כלי הפשיעה: עט, באתר "העוקץ", 14 באוקטובר 2016 דארין טאטור, אֶלֶף סִבּוֹת נָתַתִּי לְמַלְאַךְ הַמָּוֶת לְהָרְגֵנִי, באתר הארץ, 14 באוגוסט 2017 הקראה משיריה של המשוררת דארין טאטור על ידי שייח'ה חילאווי ורחל פרץ בתיאטרון יפו, באתר הטלוויזיה החברתית, 30 באוגוסט 2017 גלעד מורג וחסן שעלאן, המשוררת הערבייה דארין טאטור זוכתה חלקית: "לא הסיתה לאלימות", באתר ynet, 16 במאי 2019 יואב חיפאווי, האשמות נגד משוררת: הקריאה שיר ביום האישה ושיתפה תמונה בפייסבוק, באתר "שיחה מקומית", 16 במאי 2016 שיריה של דארין טאטור, באתר גרנטה בעברית אני, דארין טאטור, באתר תיאטרון תמונע (ארכיון) נעמה ריבה, בעקבות פניית רגב לכחלון: שיר של דארין טאטור לא יוצג בתערוכה בירושלים, באתר הארץ, 25 בדצמבר 2018 אורן זיו, עכשיו זה סופי: השירה של דארין טאטור אינה פלילית, באתר "שיחה מקומית", ‏2 באוקטובר 2019 יונתן הללי, ‏כתב אישום הוגש נגד תושבת הכפר ריינה בגין הסתה לאלימות והזדהות עם ארגון טרור, באתר מעריב אונליין, 2 בנובמבר 2015 שירית אביטן כהן, רגב דורשת מכחלון: "הפסק את תקצוב תיאטרון יפו", באתר nrg‏, 21 באוגוסט 2017 מערכת ערוץ התרבות, ‏"מעצר דארין טאטור הוא טלאי שצריך להסיר מעל מצח הדמוקרטיה", באתר ‏מאקו‏, 30 ביוני 2016 אלי אשכנזי‏, בגלל שיר בפייסבוק - המשוררת דארין טאטור הורשעה בהסתה לטרור, באתר וואלה, 3 במאי 2018; 5 חודשי מאסר בפועל נגזרו על המשוררת דארין טאטור, באתר פרקליטות המדינה, 1 באוגוסט 2018 ניצן גלוסמן, 5 חודשי מאסר למשוררת דארין טאטור שהורשעה בהסתה לאלימות, באתר כאן – תאגיד השידור הישראלי, 31 ביולי 2018 ת"פ (נצרת) 4480-11-15 מדינת ישראל נגד דארין טאטור, ניתן ב-31 ביולי 2018 נעה שפיגל, ג'קי חורי, המשוררת דארין טאטור השתחררה ממאסר: "נכנסתי לכלא על שיר, אך לא אפסיק לכתוב", באתר הארץ, 20 בספטמבר 2018 ע"פ (נצרת) 24933-09-18 דארין טאטור נגד מדינת ישראל, ניתן ב-16 במאי 2019 רע"פ 4419/19 מדינת ישראל נ' דארין טאטור, ניתן ב־25 בספטמבר 2019 גילי איזיקוביץ, משוררים וסופרים ישראלים ימחו על מעצר המשוררת הערביה דארין טאטור, באתר הארץ, 26 ביוני 2016 איתן קלינסקי, תשוחרר המשוררת דארין טאטור, באתר חדשות מחלקה ראשונה, 15 במאי 2016 מאמר מערכת, לשחרר את המשוררת, באתר הארץ, 27 ביוני 2016 לילך ובר, הצד הנכון של ההיסטוריה, באתר "העוקץ", 24 ביוני 2016 ישראל: כל האישומים כנגד דארין טאטור חייבים להתבטל, באתר ארגון "פן" הבינלאומי, 5 בספטמבר 2016 (באנגלית) Ben Norton, Dareen Tatour, Palestinian poet imprisoned by Israel for social media posts, shares her story, Salon, August 10, 2016 א.ב. יהושע ודויד גרוסמן בין החותמים על גילוי דעת לשחרורה של המשוררת דארין טאטור, באתר ‏מאקו‏, 13 באוקטובר 2016 "אני מתביישת להיות אזרחית במדינה שרודפת משוררים", באתר ‏מאקו‏, 28 ביוני 2016 השחקנים דורון תבורי ולאורה ריבלין (בימוי: עינת ויצמן), מקריאים קטעים מפרוטוקולים במשפטה של דארין טאטור בתיאטרון יפו, באתר הטלוויזיה החברתית, 30 באוגוסט 2017 יאיר אשכנזי, תיאטרון תמונע דחה מופע בגלל שכלל שיר של דארין טאטור, באתר הארץ, 23 באוקטובר 2017 גיוס תרומות להגנתה של דארין טאטור באתר קואליציית נשים לשלום פוסט מתוך חשבון הטוויטר של "קול יהודי לשלום" פוסט בעמוד הפייסבוק של מפלגת בל"ד الاتحاد العام للكتاب والأدباء الفلسطينيين يدين بشدة استمرار اعتقال الاحتلال للشاعرة دارين طاطور - "ההתאחדות הכללית של הסופרים הפלסטינים מגנה בחריפות את המעצר המתמשך של המשוררת דארין טאטור בידי הכיבוש", באתר ההתאחדות اعتقال دارين طاطور: دولة تخاف من قصيدة - הכתבה "מעצר דארין טאטור: מדינה שפוחדת משיר" מאת סאמי מוהנא, משורר וראש ההתאחדות, באתר عرب 48 (ערב 48) הרשעתה של דארין טאטור אינה מקובלת והיא התקפה על חופש הביטוי בישראל, אתר הסניף האמריקני של ארגון הסופרים הבינלאומי, 7 במאי 2018 (באנגלית) Palestinian poet Dareen Tatour welcomed in ICORN residency in Sweden - receives Freedom of Speech award, 19 בספטמבר 2020 נטע אחיטוב, למה לא התלוננתי? כי הייתי בת 7. נמאס לי לשתוק, באתר הארץ, 7 בנובמבר 2018 פרס מעין באתר "מעין, מערבון & החדש והרע" הענקת פרס על שם קארל שארנברג לדארין טאטור, באתר יוטיוב, יוני 2017 (באנגלית) Winternachten Festival Opens With Oxfam Novib Pen Awards Ceremony, Writers Unlimited, 15 January 2019